CELEX: 32007R1440
Language: ro
Date: 2007-12-05 00:00:00
Title: Regulamentul (CE) nr. 1440/2007 al Comisiei din 5 decembrie 2007 privind clasificarea anumitor mărfuri în Nomenclatura Combinată

7.12.2007   
            
            
               RO
            
            
               Jurnalul Oficial al Uniunii Europene
            
            
               L 322/10
            
         
      REGULAMENTUL (CE) NR. 1440/2007 AL COMISIEI
   
   din 5 decembrie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexa trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 580/2007 (JO L 138, 30.5.2007, p. 1).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Plic de dimensiuni mici, aproximativ 40 × 50 mm, autoadeziv, compus din două folii dintr-un complex de plastic și aluminiu, lipite la cald, care conține o mostră de parfum sub formă de gel. Pe plic este tipărită denumirea parfumului.
                              Folia superioară se ridică pentru a expune mostra de parfum, care este cantitativ suficientă pentru a parfuma încheieturile mâinii.
                              Produsul nu este destinat vânzării cu amănuntul. Produsul este conceput pentru a fi lipit pe broșuri, pliante, cărți poștale sau paginile publicitare ale revistelor care conțin imagini și text de promovare a unui anumit parfum.
                           
                        
               
                  3303 00 10
               
               
                  Clasificarea e determinată pe baza regulilor generale 1 și 6 de interpretare a Nomenclaturii Combinate, nota 2 de la secțiunea VI și pe baza textului codurilor NC 3303 00 și 3303 00 10.
                  Produsul trebuie clasificat ca parfum la subpoziția 3303 00 10, deoarece parfumul este prezent în cantitate suficientă pentru a parfuma corpul uman.
               
            
                  
                              2.
                           
                           
                              Pagină publicitară tipărită, de format A4, pliată parțial sau complet. Pe partea ascunsă prin pliere, pagina este acoperită de o mostră de parfum sub formă de microcapsule, pastă sau pudră. Pliul se sigilează prin lipire la cald.
                              Pliul poate fi desfăcut pentru a expune mostra de parfum.
                              Produsul nu este destinat vânzării cu amănuntul. Produsul este conceput pentru a fi plasat în reviste și în materiale tipărite similare care conțin imagini și text de promovare a unui anumit parfum.
                           
                        
               
                  4911 10 90
               
               
                  Clasificarea e determinată pe baza regulilor generale 1, 3 litera (b) și 6 de interpretare a Nomenclaturii Combinate și pe baza textului codurilor NC 4911, 4911 10 și 4911 10 90.
                  Produsul nu poate fi clasificat la subpoziția 3303 00 10, deoarece parfumul este prezent în cantitate insuficientă pentru a parfuma corpul uman.
                  Produsul trebuie clasificat la subpoziția 4911 10 90 ca material publicitar tipărit, deoarece caracterul esențial al produsului este conferit de materialul publicitar (notele explicative la Sistemul Armonizat de la capitolul 49, Considerații generale, primul paragraf).